Viborger Samler, 1834-06-15
Af en Skrivelse fra Frederiksværk, dateret 6te dennes: "Onsdagen den 4de Juni Kl. 10 om Aftenen bemærkedes Jld fra Taget paa den det Kongl. Raket corps tilhørende Laboratoriebygning, beliggende i Nærheden af Frederiksværk. Ved Allarmskriget ilede Alle til Hjælp, og, da Corpsets eget Personale, der, som de Nærmeste, først var kommet til Brandstedet, med Dristighed og Aandsnærværelse havde udbragt alt farefuldt Materiale og Inventarium, tog den tililende Folkeskare ikke i Betænkning at yde virksom Hjælp, uagtet Brandstedet var omgivet af Træbygninger med farlige Beholdninger. Til Lykke blæste det ikke. Enhver gjorde sin Pligt efter bedste Evne, og, skjøndt det var over Sengetid, Bønderne desaarsag ikke observerede Jlden, de nærmest boende Bønder, som ved Bud bleve underrettede om Branden, ialmindelighed mødte med Spande og Hager tilfods, istedetfor med Vogne og Vandtønder, og saaledes de fra Frederiksværk og Omegn tilstedeværende faa Vogne ikke saa tilstrækkeligen, som skee burde, kunde forsyne Sprøiterne med Vand fra det 700 Alen fra det høitliggende Brandsted værende nærmeste Vandsted, nemlig Aaen – saa blev imidlertid ved de Militaires og Haandværkernes rastlose Virksomhed Alt nedrevet og slukket omtrent i 2 Timer. Kun en Person blev beskadiget ved en nedfaldende Bielke, men, strax af Lægen forbundet, er hans Saar uden Fare. - Betænker man, hvad det vil sige at slaae Vinduer ind- og sprænge en brændende Dør for at komme ind i et Huus, paa hvilket Taget brænder, for derfra at udbringe Kasser med Krudt, Satser, Granater og lignende Sager, saa kan man ikke andet end glæde sig over, at Raketcorpset har flere Jndividuer, der have gjort dette. Alle tale om, at den ved Laboratoriet ansatte Fyrværker skal have viist en sjelden Rolighed ved først at faae alt Farligt bortskaffet og dernæst ryddeliggjøre Huset saalænge, indtil hans Capitain sagde til ham, at han skulde gaae ud, fordi det brændende Loft nu truede med at styrte sammen. Brandskaden skal være ubetydelig. Jldens Opkomst er ubegribelig; saameget meer, som Jld ikke har været brugt i Laboratoriet siden Torsdag i forrige Uge. Kl. 3 om Eftermiddagen ophører Arbeidet der, da lukkes Huset, og den visiterende Underofficier bemærkede imellem 7 og 8 om Aftenen intet Mistænkeligt; ligesaa ei heller Kl. 9, da han var paa et Sted, hvorfra han kunde see Laboratoriet, nogen Rog eller Brand. Maaskee Forhørerne ville kunne bringe Oplysning i denne Henseende. Gid man ved enhver ligesaa farlig Brand maa være ligesaa heldig i at standse Jldens Forplantning til andre Steder, men man havde ikke Frederiksborgs Stormveir. Det er den anden Jldebrand, som iaar finder Sted i vor Nærhed; thi i Foraaret afbrændte Sabelfabriken paa Frederiksværk, hvor der, med Undtagelse af Krudtmøllerne, ellers i 38 Aar ikke, paa selve Værkets Grund, er afbrændt nogen Bygning, uagtet den megen og idelige Brug af stærk Jld. – Anm., der, som Redactionen bekjendt, er en, Raketcorpset uvedkommende Person, var ogsaa kommen med, for at yde Bistand paa sin Maade, og han er nu, efterat Alting er vel overstaaet, ret tilfreds: det forekommer ham, at han har været i en Affaire, og, naar Sagen rigtig overveies, fortjente Frederiksværkerne, baade Mandfolk og Fruentimmer, langt mere at bære en Orden for Mod, end Pluraliteten af dem, der bære Waterlos-Ordenen; thi jeg vilde nok vide, om Alle ved Waterloo stode saa usikkert, som de, der hiin Nat vare beskjæftigede med at slukke en brændende KrudtLaboratorie=Bygning, der paa den ene Side, 20 a 30 Skridt fra sig havde en af Krudtstøv i mange Aar inficeret Træbygning med Straatag, hvori der dreies Raketter og rundt om sig udflyttede Krudt- og (S. Bl.) Sats=Beholdninger &c.